Ekainaren 2a

EH Bildu talde parlamentarioari atxikitako foru parlamentari Maiorga Ramírez jaunak galdera idatzia egin du (10-22/PES-00148), jakin nahi baitu ***zein diren Nafarroan turismo-zonarik 30 kilometroko ingurubiran ez daukaten kultur intereseko ondasunak***. Hau da Nafarroako Gobernuko Kultura eta Kiroleko kontseilariak horretaz ematen dion informazioa:

Ministroen Kontseiluaren 2022ko apirilaren 5eko Erabakiak –autonomia erkidego, toki entitate eta titular pribatuen ondarearen gainean jarduteko proiektua, lurraldean banatutako kultur ondasun higiezinak berreskuratu eta balioztatzekoa, kohesio sozial eta ekonomikoa helburu– hautagarritasun irizpideak ezartzen ditu; besteak beste, banaka kultur intereseko ondasun deklaratutako higiezinek erabakian azaltzen diren baldintzetakoren bat betetzea; tartean baldintza hau aipatzen da: *“ondasunak turismoko azpiegituraren bat edukitzea 30 km-ko ingurubiran (ostatuak, jatetxeak, tren geltokiak, aireportuak edo portuak)”*

Horren harira, Nafarroako kultur intereseko ondasunei gutxi-asko eragiten dieten turismo-irizpideak baloratzen ahal dira. Kasu honetan ostalaritzako establezimendu edo ostatu bat egoteari gehitu zaio aireportu bat, distantzia ertain eta luzeko tren geltoki bat eta Donejakue Bidea bezalako ondare, turismo eta kultur baliabide nagusi bat egotea. Horrek Iruñetik eta Logroñotik 30 kilometrora baino hurbilago dauden kultur intereseko ondasunei bakarrik eragiten die.

Bestalde, Kultura eta Kirol Ministerioak ezarritako hautagarritasun irizpideek, zaharberritu beharra duten kultur intereseko ondasunetan esku hartzeko Suspertze eta Erresilientzia Mekanismoko Europako funtsak jasotzeko bete behar diren horiek, ez dituzte kontuan hartzen ondasun inbentariatuak (ez kultur interesekoak), hiriguneetakoak (horiek ez direlako banaka izendatu), titulartasun pribatukoak (administrazio publiko bati laga behar zaizkiolako 50 urterako), Estatuaren titulartasuneko monumentuak (ez dira aurreikusten laguntzetan) eta Nafarroako Gobernuaren titulartasunekoak izan eta beste finantzabideren bat dutenak.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko ekainaren 1ean

Kultura eta Kiroleko kontseilaria: Rebeca Esnaola Bermejo